ການນຳລັດຖະບານຫວຽດນາມຕ້ອນຮັບທ່ານທອງສິງທຳມະວົງນາຍົກລັດຖະມົນຕີແຫ່ງ ສປປ ລາວ
ທ່ານເຈືອງເຕີນຊາງ ຕ້ອນຮັບ ທ່ານ ທອງສິງ ທຳມະວົງ
(ພາບ: TTXVN)
ຕອນເຊົ້າວັນທີ 16/3 ທີ່ຫ້ອງວ່າການປະທານປະເທດ, ທ່ານເຈືອງເຕີນຊາງ, ປະທານປະເທດ ໄດ້ໃຫ້ຕ້ອນຮັບ ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ, ເນື່ອງໃນໂອກາດ ທ່ານນາຍົກລັດຖະມົນຕີ ນຳໜ້າຄະນະຜູ້ແທນຂັ້ນສູງລັດຖະບານລາວ ມາ ຫວຽດນາມ ເພື່ອເຂົ້າຮ່ວມພິທີ ສະຫຼຸບຜົນສຳເລັດໂຄງການປັກຫຼັກໝາຍຖີ່ ແລະ ບູລະນະລະບົບຫຼັກໝາຍຊາຍແດນປະເທດລາວ-ຫວຽດນາມ, ທີການຕ້ອນຮັບ, ທ່ານເຈືອງເຕີນຊາງ, ປະທານປະເທດ ເຫັນດີກັບຄວາມເຫັນຂອງ ທ່ານ ນາຍົກລັດຖະມົນຕີ ລາວ ກ່ຽວກັບບັນດາມາດຕະການສ້າງເສັ້ນຊາຍແດນ ແຫ່ງສັນຕິພາບ, ມິດຕິພາບ. ທ່ານປະທານປະເທດສະເໜີວ່າ: ວຽກງານເອົາໃຈໃສ່ ເບິ່ງແຍງເຖີງ ຊີວິດການເປັນຢູ່ ຂອງປະຊາຊົນ ຢູ່ເຂດຕິດກັບຊາຍແດນສອງປະເທດ ຕ້ອງໄດ້ຮັບການປະຕິບັດເປັນປະຈຳ.
ສ່ວນ, ທ່ານ ທອງສິງ ທຳມະວົງ, ນາຍົກລັດຖະມົນຕີ ໃຫ້ຮູ້ວ່າ: ວຽກ ປັກຫຼັກໝາຍຖີ່ ແລະ ບູລະນະລະບົບຫຼັກໝາຍຊາຍແດນ ລະຫວ່າງ ສອງປະເທດ ໄດ້ຜັນຂະຫຍາຍໃນທົ່ວເສັ້ນຊາຍແດນ, ຈະເປັນພື້ນຖານຍາວນານ ໃຫ້ແກ່ວຽກການກໍ່ສ້າງເສັ້ນຊາຍແດນແຫ່ງສັນຕິພາບ, ມິດຕະພາບ ແລະ ການຮ່ວມມື.
ກ່ອນໜ້ານັ້ນ, ໃນການເຮັດວຽກຕອນເຊົ້າວັນທີ 16 ມີນາ, ຢູ່ຮ່າໂນ້ຍ, ທ່ານ ຫງວຽນເຕີນຢຸງ, ນາຍຍົກລັດຖະມົນຕີ ແຫ່ງ ສສ ຫວຽດນາມ ແລະ ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ເປັນເອກະພາບ ສຸມໃສ່ຊີນຳການຜັນຂະຫຍາຍ ບັນດາຂໍ້ຕົກລັງທີ່ບັນລຸໄດ້ ໃນກອງປະຊຸມ ຄັ້ງທີ 38 ຂອງ ຄະນະກຳມະການ ລະຫວ່າງລັດຖະບານ ຫວຽດນາມ-ລາວ (ເດືອນທັນວາ ປີ 2015) ໃຫ້ມີປະສິດທິຜົນ, ໃນນັ້ນ, ບູລິມະສິດ ຜັນຂະຫຍາຍ ແຜນການຮ່ວມມື ລະຫວ່າງ ສອງລັດຖະບານ ປີ 2016 ແລະ ສັນຍາການຮ່ວມມືທະວິພາຄີ ຫວຽດນາມ-ລາວ ໄລຍະ 2016-2020 ໃຫ້ດີ. ສອງຝ່າຍເປັນເອກະພາບສືບຕໍ່ ເພີ່ມທະວີການແລກປ່ຽນຄະນະຜູ້ແທນຂັ້ນສູງທຸກຂັ້ນ; ເພີ່ມທະວີບັນດາການເຄື່ອນໄຫວພົບປະແລກປ່ຽນ, ຮ່ວມມື ລະຫວ່າງ ບັນດາທ້ອງຖິ່ນຢ່າງມີປະສິດທິຜົນ; ພ້ອມທັງຜັນຂະຫຍາຍ ສັນຍາການຄ້າສອງຝ່າຍ ແລະ ສັນຍາການຄ້າຊາຍແດນຫວຽດນາມ-ລາວ ໃຫ້ມີປະສິດທິຜົນ, ສູ້ຊົນນຳວົງເງິນການຄ້າການສົ່ງອອກ-ນຳເຂົ້າ ລະຫວ່າງ ສອງປະເທດ ໃຫ້ບັນລຸ 3 ລ້ານໂດລາສະຫະລັດ ໃນປີ 2020 … ສອງຝ່າຍຈະເປັນເອກະພາບຍູ້ແຮງການປະສານສົມທົບ, ຮ່ວມມືນຳກັນໃນໄລຍະ ລາວ ຮັບຜິດຊອບບົດບາດເປັນປະທານ ASEAN ໃນປີ 2016; ປະກອບສ່ວນເຮັດໃຫ້ວິວັດການຮ່ວມມື, ຮ່ວມສຳພັນ ຂອງປະຊາຄົມ ASEAN ເລີກເຊິ່ງກວ່າເກົ່າ; ເພີ່ມທະວີຄວາມເປັນເອກະພາບ, ຄວາມສາມັກຄີ ໃນ ASEAN, ເສີມຂະຫຍາຍບົດບາດສູນກາງ, ມີທັດສະນະລວມ ຂອງ ASEAN ໃນບັນດາບັນຫາຍຸດທະສາດ ຂອງພາກພື້ນ, ໃນນັ້ນມີທັງບັນຫາທະເລຕາເວັນອອກ.
(ແຫຼ່ງຄັດຈາກ VOV)